**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο, 13/05/2020**

**Διεύθυνση :Οικονομικής Διαχείρισης Αριθ. πρωτ.: 4646**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940**

**Fax :2831077960**

**Ε-mail : karniaboyra@admin.uoc.gr**

**NUTS : EL433**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Απόφαση Πρύτανη αριθ. γενικού πρωτ. 4440/07-05-2020 (ΑΔΑ: Ψ0Ε9469Β7Γ-3Η8)**

**Εγκρινόμενο** (**ΑΔΑΜ**: 20REQ006680969/11-05-2020)

(**CPVS**: 50413200-5 Υπηρεσίες επισκευής και συντήρησης εξοπλισμού πυρόσβεσης)

Παρακαλούμε, εφόσον ενδιαφέρεστε, να καταθέσετε προσφορά μέχρι και την 26/05/2020 και ώρα 11:00 π.μ., για την ανάθεση της ετήσιας συντήρησης (έλεγχο, επισκευή, αναγόμωση, υδραυλική δοκιμή αν απαιτείται κ.λ.π.) **όλων των πυροσβεστήρων** (φορητών, τροχήλατων, οροφής και μόνιμων συστημάτων) των κτιρίων Α,Β,Γ,Δ του Εμπορικού Κέντρου, της Βιβλιοθήκης, της Φιλοσοφικής Σχολής, του Εστιατορίου, του Γυμναστηρίου, του ΚΕΜΕ και της Φοιτητικής Κατοικίας στην Πανεπιστημιούπολη Ρεθύμνου, του Ξενία και του Εργαστηρίου Αρχαιολογίας στο Ελιδάκι στην πόλη του Ρεθύμνου, κατά το έτος **2020**.

Η εγκρινόμενη προϋπολογιζόμενη δαπάνη ανέρχεται μέχρι και του ύψους των **9.280,00 €,** συμπεριλαμβανομένου Φ.Π.Α. 24%, και βαρύνει τις πιστώσεις του Π.Δ.Ε. του εθνικού σκέλους του Προγράμματος Δημοσίων Επενδύσεων και συγκεκριμένα του έργου της **ΣΑΕ546** με κωδικό **2020ΣΕ54600045** και τίτλο: *«Συντηρήσεις Υποδομών, Εγκαταστάσεων και Επιστημονικού Εξοπλισμού καθώς και Παρεμβάσεις Μικρής Κλίμακας του Πανεπιστημίου Κρήτης σε Ρέθυμνο και Ηράκλειο (π.κ. 2014ΣΕ54600012, 2014ΣΕ54600068)»*, με φορέα χρηματοδότησης το Υπουργείο Παιδείας και Θρησκευμάτων. (**Υποέργο 1 -** Υπηρεσίες συντήρηση των εγκαταστάσεων του Πανεπιστημίου Κρήτης στο Ρέθυμνο: *«Ανάθεση υπηρεσιών για την ετήσια συντήρηση των εγκαταστάσεων του Πανεπιστημίου Κρήτης στο Ρέθυμνο»*).

Η ανάθεση των παραπάνω υπηρεσιών πραγματοποιείται με τη διαδικασία της **απευθείας ανάθεσης,** κατόπιν δημοσίευσης της παρούσης, σύμφωνα με τα οριζόμενα στην 738η/Οικον.31/06-12-2011 συνεδρία του Πρυτανικού Συμβουλίου και τις διατάξεις του **άρθρου** **2 § 31** και του **άρθρου** **118 §1 έως 4** του **Ν. 4412/2016** (ΦΕΚ 147/Α/08-08-2016), *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως ισχύει σήμερα*. Ως **κριτήριο** **ανάθεσης** για το σύνολο των υπηρεσιών θα είναι η πλέον συμφέρουσα από οικονομική άποψη προσφορά, μόνο βάσει τιμής για το σύνολο των εργασιών.

Την πρόσκληση συνοδεύουν πίνακας Ειδικών Όρων - Τεχνικών Προδιαγραφών και Έντυπο Οικονομικής προσφοράς καθώς Φύλλο Ελέγχου και Μητρώο πυροσβεστήρων.

Η παρούσα πρόσκληση να αναρτηθεί στο ΚΗΜΔΗΣ και στην Ιστοσελίδα του Πανεπιστημίου Κρήτης ([www.uoc.gr](http://www.uoc.gr)).

**Ο Πρύτανης**

**του Πανεπιστημίου Κρήτης**

**Καθηγητής ΠΑΝΑΓΙΩΤΗΣ ΤΣΑΚΑΛΙΔΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**«Συντήρηση (έλεγχος, επισκευή, αναγόμωση αν απαιτείται κ.λ.π.) όλων των πυροσβεστήρων (φορητών, τροχήλατων, οροφής και μόνιμων συστημάτων που χρειάζονται ετήσιο επανέλεγχο) των κτιρίων Α,Β,Γ,Δ του Εμπορικού Κέντρου, της Βιβλιοθήκης, της Φιλοσοφικής Σχολής, του Εστιατορίου, του Γυμναστηρίου, του ΚΕΜΕ και της Φοιτητικής Κατοικίας στην Πανεπιστημιούπολη Ρεθύμνου, του Ξενία και του Εργαστηρίου Αρχαιολογίας στο Ελιδάκι στην πόλη του Ρεθύμνου» για το έτος 2020.**

ΕΙΔΙΚΟΙ ΟΡΟΙ

1. Δικαίωμα συμμετοχής στο διαγωνισμό **επί ποινή αποκλεισμού** έχουν τα Φυσικά ή Νομικά Πρόσωπα ή Ενώσεις/Κοινοπραξίες αυτών, ή συνεταιρισμοί, που αποδεδειγμένα είναι εταιρίες επανελέγχων οι οποίες θα είναι Πιστοποιημένες-Αναγνωρισμένες σύμφωνα με τη Κ.Υ.Α. 618/43/05 (ΦΕΚ52/Β/2005) όπως αυτή τροποποιείται με τη Κ.Υ.Α. 17230/671/2005 (ΦΕΚ1218/Β/2005). Επίσης πρέπει η υποψήφια Ανάδοχος εταιρία, να αποτελεί εγκεκριμένο Κέντρο Επανελέγχου Φιαλών τουλάχιστον για φιάλες πυροσβεστήρων με ραφή από φορέα πιστοποίησης, ώστε οι πυροσβεστήρες που απαιτούν υδραυλική δοκιμή να ελεγχθούν στο ίδιο σημείο χωρίς να χαθεί χρόνος για τη μεταφορά τους σε εργαστηριακό χώρο (πίνακας 3, ΦΕΚ1218).
2. Θα διαθέτουν, **επί ποινή αποκλεισμού,** Πιστοποιητικό του οικείου Επιμελητηρίου, με το οποίο θα πιστοποιείται αφενός η εγγραφή τους σ’ αυτό και το ειδικό επάγγελμά τους, κατά την ημέρα διενέργειας του διαγωνισμού, και αφετέρου ότι εξακολουθούν να παραμένουν εγγεγραμμένοι (προσκόμιση εγγράφων).
3. Ο υποψήφιος Ανάδοχος **επί ποινή αποκλεισμού,** πρέπει να είναι αναγνωρισμένη Εταιρεία, που παρέχει υπηρεσίες σχετικά με το θέμα του διαγωνισμού σύμφωνα με τις διατάξεις της υπ’ αριθ. 618/43/13.01.2005 Κ.Υ.Α, όπως αυτή τροποποιήθηκε με την υπ’ αριθ. 17230/671/01.08.2005 Κ.Υ.Α και να διαθέτουν, **επί ποινή αποκλεισμού**, την απαραίτητη άδεια λειτουργίας από την αρμόδια Υπηρεσία της Περιφέρειας (προσκόμιση) **και να έχει έδρα στην Κρήτη.**
4. Ο υποψήφιος Ανάδοχος, **επί ποινή αποκλεισμού,** πρέπει να διαθέτει σε ισχύ πιστοποιητικό ISO 9001/2015 διαχείρισης της ποιότητας.
5. Υπεύθυνη δήλωση της παρ. 4 του άρθρου 8 του Ν. 1599/1986 όπως εκάστοτε ισχύει στην οποία πρέπει **επί ποινή αποκλεισμού**:
   * να δηλώνεται ότι μέχρι και την ημέρα υποβολής της προσφοράς, δεν βρίσκεται σε μία από τις καταστάσεις των άρθρων 73 και 74 του Ν. 4412/2016 για τις οποίες αποκλείεται ή μπορεί να αποκλεισθεί,
   * να δηλώνεται ότι εφόσον του ζητηθεί, θα προσκομίσει όλα τα αποδεικτικά των παραπάνω στοιχείων έγγραφα να δηλώνεται ότι ο συμμετέχων αποδέχεται πλήρως όλους τους όρους της διακήρυξης.

Το Πανεπιστήμιο Κρήτης δύναται να ζητήσει από τους προσφέροντες, σε οποιοδήποτε σημείο κατά τη διάρκεια της διαδικασίας, όλα ή ορισμένα από τα δικαιολογητικά του άρθρου 80 του Ν. 4412/2016 ως απόδειξη της μη ύπαρξης λόγων αποκλεισμού.

1. Οι υποψήφιοι, **επί ποινή αποκλεισμού**, θα προσκομίσουν **αποδεικτικό φορολογικής και ασφαλιστικής ενημερότητας και αντίγραφο ποινικού μητρώου** (τελευταίου 3μήνου), η ισχύς των οποίων πρέπει να καλύπτει την ημερομηνία διενέργειας του διαγωνισμού.
2. Οι υποψήφιοι ανάδοχοι θα πρέπει, **επί ποινή αποκλεισμού,** να προσκομίσουν **κατάλογο** τουλάχιστον με μια (1) πρόσφατη εκτελεσμένη σύμβαση με δημόσια υπηρεσία συναφή με το αντικείμενο της διακήρυξης (προσκόμιση σύμβασης), που εκτελέστηκε την προηγούμενη τριετία.
3. Οι υποψήφιοι ανάδοχοι θα πρέπει, **επί ποινή αποκλεισμού,** να προσκομίσουν **βεβαίωση** της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, ο οποίος να είναι ΠΕ Μηχανικός ή ΤΕ Μηχανικός ή Εργοδηγός, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες. **Δύο (2) ημέρες τουλάχιστον, πριν** από την ημέρα κατάθεσης της προσφοράς (τηλ. επικοινωνίας 28310-77954, 28310-77747).
4. **Εγγυήσεις**

Α. Απαιτείται **εγγυητική επιστολή συμμετοχής**. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ. Η εγγύηση πρέπει να **ισχύει τουλάχιστον επί ένα μήνα μετά τη λήξη** του χρόνου ισχύος της προσφοράς που ζητά η διακήρυξη.

Β) Απαιτείται **εγγυητική επιστολή καλής εκτέλεσης**. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια 75 ημερών από την υπογραφή της σύμβασης (Ν. 4412/2016 άρθρο 72).

Γ) Απαιτείται **εγγυητική επιστολή καλής λειτουργίας**. Μετά την οριστική παραλαβή των υλικών και πριν την λήξη της εγγυητικής επιστολής καλής εκτέλεσης, ο Ανάδοχος θα πρέπει κατά την επιστροφή της εγγυητικής επιστολής καλής εκτέλεσης να προσκομίσει εγγυητική επιστολή καλής λειτουργίας, το ύψος της οποίας καθορίζεται στο ποσό των **750,00 €** και η διάρκειά της σε **9 μήνες** από την ημερομηνία έκδοσής της. (Ν. 4412/2016 άρθρο 72 παρ. 2)

1. **Χρόνος ισχύος προσφοράς**

Οι προσφορές ισχύουν και δεσμεύουν το συμμετέχοντα επί εκατόν είκοσι (120) ημερολογιακές ημέρες από την επομένη της διενέργειας του διαγωνισμού. Προσφορά που ορίζει μικρότερο χρόνο ισχύος απορρίπτεται ως απαράδεκτη.

1. **Παράδοση – διάρκεια σύμβασης**

Οι απαιτούμενες προμήθειες υπηρεσιών και υλικών θα πραγματοποιηθούν αμέσως μετά την υπογραφή της σύμβασης και σε συνεννόηση με την Τεχνική Υπηρεσία.

Η διάρκεια του **συμβατικού χρόνου** ορίζεται **σε τριάντα ημέρες (30),**

Η συντήρηση των πυροσβεστήρων και ο έλεγχος των μέσων πυρόσβεσης θα γίνει σταδιακά εντός χρονικού διαστήματος τριάντα (30) ημερών και σύμφωνα με τις υποδείξεις της Τεχνικής Υπηρεσίας του Π.Κ. Δηλαδή θα γίνει η συλλογή των προς έλεγχο πυροσβεστήρων από τους προαναφερθέντες χώρους που υποδεικνύονται σε σχέδια του Π.Κ., και θα επανατοποθετηθούν αυτοί σε σημεία που θα υποδεικνύει η Υπηρεσία και που φαίνονται στα εγκεκριμένα από την Πυροσβεστική Υπηρεσία σχέδια. Η συντήρηση θα γίνει σύμφωνα με τα οριζόμενα στο Παράρτημα IV της υπ’ αριθ. 618/43/13.01.2005 Κ.Υ.Α.

Η Υπηρεσία έχει το δικαίωμα να διακόψει την προμήθεια των υπηρεσιών και υλικών για όσο χρονικό διάστημα κρίνει απαραίτητο λόγω απρόβλεπτων συνθηκών που θα δημιουργούν πρόβλημα στην εκτέλεση της. Ο χρόνος αυτός δεν θα προσμετρείται στο χρόνο παράδοσης.

* Η οριστική παραλαβή θα γίνει αφού παραδοθούν όλα τα υλικά και οι υπηρεσίες.
* Τυχόν ελαττωματικά είδη και υπηρεσίες που δεν καλύπτουν τις τεχνικές προδιαγραφές, δεν θα παραλαμβάνονται από την υπηρεσία µας µε ευθύνη του Αναδόχου, χωρίς καµία οικονοµική επιβάρυνση του Π.Κ. και θα αντικαθίστανται άµεσα από τον Ανάδοχο. Στην περίπτωση που παρατηρηθούν διαφορές ή αποκλίσεις από τις τεχνικές προδιαγραφές η υπηρεσία έχει το δικαίωµα να απορρίψει µέρος ή το σύνολο της ποσότητας υλικών και να ζητήσει την άµεση αντικατάστασή τους µε είδη που να συμφωνούν απόλυτα µε τις τεχνικές προδιαγραφές.
* Τα είδη θα παραδοθούν στις αυθεντικές συσκευασίες τους, που δεν πρέπει να φέρουν αλλοιώσεις, σκισίματα ή εκδορές, εφόσον αφορούν ακέραιες ποσότητες.
* Σε περίπτωση λύσης της Σύμβασης για οποιοδήποτε λόγο, πριν τη κάλυψη του συνολικού προϋπολογισμού της προμήθειας (ή του έργου), ο ανάδοχος παραιτείται ρητώς με την παρούσα, κάθε αξίωσής του και κάθε δικαιώματός του, για την είσπραξη του οφειλόμενου κατά τη λύση της σύμβασης υπολοίπου ποσού.
* Σε περίπτωση κατά την οποία ο συνολικός προϋπολογισμός της προμήθειας (ή του έργου) εξαντληθεί πριν τη λήξη της σύμβασης, η σύμβαση λύεται αυτοδίκαια και αζημίως για την Αναθέτουσα Αρχή, ο δε ανάδοχος παραιτείται ρητώς με την παρούσα από οποιαδήποτε αξίωση ή δικαίωμά του, από την πρόωρη λύση της σύμβασης.
* Η Αναθέτουσα Αρχή δύναται ανά πάσα στιγμή να διακόψει την εκτέλεση της Σύμβασης εφόσον το κρίνει σκόπιμο, με αιτιολογημένη απόφασή της.

Εντός της τιμής της προσφοράς θα περιλαμβάνεται και η εργασία τοποθέτησης στηριγμάτων, στήριξης πυροσβεστήρων για επιπλέον πυροσβεστήρες και η συντήρηση και αντικατάσταση των υφισταμένων όπου απαιτείται.

Μετά το πέρας της συντήρησης των πυροσβεστήρων, ο ανάδοχος υποχρεούται σε έκδοση βεβαιώσεων ελέγχου συντήρησης πυροσβεστήρων, στην επικόλληση της ετικέτας ελέγχου επί των πυροσβεστήρων, σύμφωνα με τις διατάξεις της υπ’ αριθ. 618/43/13.01.2005 Κ.Υ.Α, όπως αυτή τροποποιήθηκε με την υπ’ αριθ. 17230/671/01.08.2005 Κ.Υ.Α. Στην τιμή προσφοράς θα συμπεριλαμβάνεται και το κόστος τοποθέτησης βάσης πυροσβεστήρα και στήριξης του σε θέσεις που πιθανώς δεν υπάρχει βάση. Τέλος θα παραδοθεί κατάσταση με όλους τους πυροσβεστήρες, παλαιούς και νέους, που ελέχθησαν, το είδος των εργασιών, την κατάστασή τους και απαραιτήτως το S/N κ.α. σύμφωνα με το **συνημμένο φύλλο ελέγχου**.

**Σημειώνεται ότι αποτελεί προϋπόθεση για την παραλαβή της προμήθειας το γεγονός ότι ο δακτύλιος ελέγχου των φιαλών (όσες παίρνουν) θα είναι κατασκευασμένος από σκληρό πλαστικό ώστε σε περίπτωση τσακίσματος να αναγνωρίζεται η παραποίηση του. Ο δακτύλιος θα πρέπει να αναγράφει ανάγλυφα το έτος συντήρησης και ο χρωματισμός του να είναι ίδιος με αυτόν της ετικέτας αναγόμωσης, όπως προβλέπεται στο άρθρο 3 της ΚΥΑ 17230/671/2005/01-09-2005 (ΦΕΚ Β΄ 1218). 0ι πυροσβεστήρες ξηράς κόνεως θα πρέπει να φέρουν στο λαιμό του πυροσβεστήρα δακτύλιο ελέγχου, κατά την ετήσια συντήρηση ή όταν αναγομώνονται. Οι πυροσβεστήρες διοξειδίου του άνθρακα (CO2) θα πρέπει να φέρουν στο λαιμό του πυροσβεστήρα δακτύλιο ελέγχου, ύστερα από τη διενέργεια υδραυλικής δοκιμής.**

**ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

Κάθε ενδιαφερόμενος οφείλει να υποβάλει την οικονομική προσφορά του μέσα σε σφραγισμένο φάκελο, που ονομάζεται ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ, σύμφωνα με το παρακάτω έντυπο οικονομικής προσφοράς :

|  |  |  |  |  |  |
| --- | --- | --- | --- | --- | --- |
| **Α.** | **ΕΡΓΑΣΙΑ ΕΛΕΓΧΟΥ - ΣΥΝΤΗΡΗΣΗ** | |  |  |  |
| **Α/Α** | **ΠΕΡΙΓΡΑΦΗ ΕΙΔΟΥΣ** | | **ΠΟΣΟΤΗΤΑ / ΤΕΜ** | **ΤΙΜΗ € / TEM** | **ΤΙΜΗ €** |
| 1 | Πυρ/ρας ξηράς κόνεως Ρα 6/kg | | 316,00 |  |  |
| 2 | Πυρ/ρας ξηράς κόνεως Οροφής Aα12/kg | | 13,00 |  |  |
| 3 | Πυρ/ρας ξηράς κόνεως φορητός Ρα12/kg | | 17,00 |  |  |
| 4 | Πυρ/ρας ξηράς κόνεως τροχήλατος Ρα50/kg | | 3,00 |  |  |
| 5 | Πυρ/ρας CO2-2/kg | | 10,00 |  |  |
| 6 | Πυρ/ρας CO2-5 ή 6 /kg | | 175,00 |  |  |
| 7 | Πυρ/ρας CO2-20/kg | | 1,00 |  |  |
| 8 | Πυρ/ρας CO2-30/kg | | 1,00 |  |  |
| 9 | Πυρ/ρας CO2-45/kg | | 27,00 |  |  |
| 10 | Πυρ/ρας F 9ltr | | 3,00 |  |  |
| ΣΥΝΟΛΟ Α | | | | |  |
| ΦΠΑ 24% | | | | |  |
| ΤΕΛΙΚΟ ΣΥΝΟΛΟ Α | | | | |  |
|  |  |  | |  |  |
| **Β.** | **ΕΡΓΑΣΙΑ ΥΔΡΑΥΛΙΚΗΣ ΔΟΚΙΜΗΣ** |  | |  |  |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ / ΤΕΜ** | | **ΤΙΜΗ €/ TEM** | **ΤΙΜΗ €** |
| 1 | Πυρ/ρας ξηράς κόνεως Ρα 6kg | 20,00 | |  |  |
| 2 | Πυρ/ρας CO2-5 ή 6kg | 10,00 | |  |  |
| ΣΥΝΟΛΟ Β | | | | |  |
| ΦΠΑ 24% | | | | |  |
| ΤΕΛΙΚΟ ΣΥΝΟΛΟ Β | | | | |  |
|  |  |  | |  |  |

|  |  |  |  |  |  |  |
| --- | --- | --- | --- | --- | --- | --- |
| **Γ.** | **ΑΝΑΓΟΜΩΣΗ** |  |  | |  | |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ/kg** | **ΤΙΜΗ €/Kg** | | **ΤΙΜΗ €** | |
| 1 | Σκόνη | 350,00 |  | |  | |
| 2 | CO2 | 250,00 |  | |  | |
| ΣΥΝΟΛΟ Γ | | | | |  | |
| ΦΠΑ 24% | | | | |  | |
| ΤΕΛΙΚΟ ΣΥΝΟΛΟ Γ | | | | |  | |
|  |  |  |  | |  | |
| **Δ.** | **ΑΝΤΑΛΛΑΚΤΙΚΑ - ΕΞΑΡΤΗΜΑΤΑ** |  |  | |  | |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ / ΤΕΜ** | **ΤΙΜΗ € / TEM** | | **ΤΙΜΗ €** | |
| 1 | Κλείστρο ΡΑ6/ΡΑ12 | 20,00 |  | |  | |
| 2 | Κλείστρο ΡΑ50 | 1,00 |  | |  | |
| 3 | Κλείστρο C2/C5 | 15,00 |  | |  | |
| 4 | Περόνη | 20,00 |  | |  | |
| 5 | Μανόμετρο | 12,00 |  | |  | |
| 6 | Μανόμετρο τροχήλατου | 1,00 |  | |  | |
| 7 | Λάστιχο | 10,00 |  | |  | |
| 8 | Λάστιχο τροχήλατου | 1,00 |  | |  | |
| 9 | Χοάνη C5 | 10,00 |  | |  | |
| 10 | Ιμάντας | 20,00 |  | |  | |
| 11 | Σιφώνι | 10,00 |  | |  | |
| 12 | Βαλβίδα πλήρωσης οροφής | 1,00 |  | |  | |
| 13 | Βάση στήριξης | 20,00 |  | |  | |
| ΣΥΝΟΛΟ Δ | | | | |  | |
| ΦΠΑ 24% | | | | |  | |
| ΤΕΛΙΚΟ ΣΥΝΟΛΟ Δ | | | | |  | |
|  |  |  |  | |  | |
|  |  |  | |  | |  | |
|  |  |  | |  | |  | |
| ΑΘΡΟΙΣΜΑ Α,Β,Γ,Δ | | | | | |  | |
| ΦΠΑ 24% | | | | | |  | |
| ΤΕΛΙΚΟ ΣΥΝΟΛΟ Α,Β,Γ,Δ | | | | | |  | |
|  |  |  | |  | |  | |
|  |  |  | |  | |  | |

(τόπος, ημερομηνία) ……………………………….

Ο ΠΡΟΣΦΕΡΩΝ

(Υπογραφή – Σφραγίδα)